2.+Hvad+er+AR

Hvad er AR?
’Augmentation’ betyder direkte oversat ’forøgelse’, ’forstærkning’, ’tilføjelse’ og andet i den dur. Derfor kender man det måske også bedst fra ’breast augmentation’, som er en mere klinisk betegnelse for a ’boob job’. ’Augmentation’ i undervisningssammenhæng har en stærk affinitet til betegnelsen: ’enhancement’, hvor vi fra uddannelsesforskningen kender til ’digital enhanced learning’, hvormed menes læring – eller undervisning – der forbedres, udvides eller styrkes gennem inddragelse af digitale medier. Som generel betegnelse kan augmentation – augmentering – dække det forhold, at noget forøges. Men hvor ’digital enhanced learning’ betegner en udvidelse og forbedring af læringsmuligheder, der er Augmented Reality en betegnelse for en udvidelsen af virkeligheden – og det er dette, der kan udnyttes i undervisning og læring og som er omdrejningspunktet for nærværende tekst. ’Augmented Reality’ (AR) er en betegnelse for noget ’i virkeligheden’, der forøges eller tilføjes noget ekstra, som har betydning for nogen – lad os kalde dem ’brugere’. I sammenhæng med læring kan tilføjelsen til et objekt forøges med et ekstra symbolsk lag, der tilgængeliggør flere informationer om objektet, end det umiddelbart giver uden tilføjelsen. Virkeligheden eller objekterne ’forøges’ gennem et informationslag, der gør det muligt, at interagerer med den eller dem. Karen E. Hamilton har i wikien //Augmented Reality in Education// følgende definition af Ar: “An augmented reality environment then, would include elements of the world the virtual world at the same time, and would be interactive in real time. The virtual objects could be either manipulated or stationary. The interaction between the virtual object and the real world brings to life abstract concepts and seeks to enhance understanding.” I modsætning til den tidlige udvikling af Ar – eller retttere: VR – så er det ikke længere briller og handsker (goggles and gloves), man fokuserer eller tænker på, når man taler om AR. AR er blevet mere ’tilgængelig’, da formerne for blandingen mellem ’virkelig’ og ’virtuel’ er integreret i mange former, som mange anvender i dagligdagen – ikke mindst gennem udbredelsen af mobilteknologi. Adgang til GPS (Global Positioning System) og dermed lokationsbåret (geotagged) information gør enhver smartphone til en AR-device. Tænk blot på brugen af Google Maps, som mange i dag kan trække frem på deres telefon og på den måde finde vej. Via telefonens GPS positioneres brugeren geografisk, og med Google Maps blandes den ’virkelige’ gade med en symbolsk repræsentation, hvor brugeren kan danne sig et overblik. De to ’smelter’ sammen, og brugeren når frem til sit bestemmelsessted. Principielt befinder AR sig mellem ’det virkelige’ og ’det virtuelle’. Man kan derfor også tale om AR som ’Mixed Reality’. Det er kombinationen eller blandingen af ’virkelig’ og ’virtuel’, der giver anvendelsesmuligheder i AR. Hamilton citerer Paul Milgram og Fumio Kishino for følgende illustration af forholdet mellem ’det virkelige’ og ’det virtuelle’ i AR: (Fig 1. Kilde: Augmented Reality in Education)

Næste side